**189/2017.(VI.15.) Kgy. sz. határozat**

1./ A Közgyűlés a Miroslav Krleža Horvát Óvoda, Általános Iskola, Gimnázium és Kollégium és a Szombathelyi Horvát Önkormányzat javára a szombathelyi 9146/9 hrsz-ú, Jászai Mari u. 4. szám alatti ingatlanra fennálló ingyenes használati jogviszonyát 2019. augusztus 31. napjáig az alábbi módosítással kiegészítve meghosszabbítja.

A használatba adási megállapodás 2. pontja akként módosul, hogy a használatba adás célja a Szombathelyi Horvát Önkormányzat működésének elősegítése, illetve a Miroslav Krleža Horvát Óvoda, Általános Iskola, Gimnázium és Kollégium óvodai és általános iskolai tagintézményének ideiglenes elhelyezése.

2./ A Közgyűlés felhatalmazza a polgármestert, hogy az ingyenes használatra vonatkozó megállapodás módosítását aláírja.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő**: 2017. július 31.